เทสโก้ฯรุกประกันตั้งเป้า2ปีเบี้ย2พันล้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — เทสโก้ โลตัส รุกโบรกเกอร์ประกันเต็มสูบ คาดปีนี้ทะลุกหลักพันล้าน
น.ส.จริยา คูนลินทิพย์ ผู้อำนวยการฝ่ายการตลาดบริษัท เทสโก้ เจเนอรัล อินชัวรันส์ โบรคเกอร์ เปิดเผยว่า ภายในปี 2555 บริษัทตั้งเป้าจะทำยอดขายจากเบี้ยประกันให้ได้ถึง 2,000 ล้านบาท จากปีนี้ที่คาดว่าจะได้เบี้ย 1,000 ล้านบาท หรือเติบโต 20% เมื่อเทียบกับปี 2552 ซึ่งในช่วง 7 เดือนแรกของปีนี้ได้เบี้ยแล้ว 700 ล้านบาท โดยมีสัดส่วนเบี้ยประกันภัยรถยนต์และเบี้ยประกันที่ไม่ใช่รถยนต์หรือนันมอเตอร์อย่างละ 50% จากฐานลูกค้า 34 แสนราย 
“ตอนนี้ก็อยู่ระหว่างคุยกับพันธมิตรที่มีบริษัทประกันชีวิต 34 ราย เพื่อนำสินค้าประกันชีวิตมาขาย คาดว่าเมื่อถึงปี 2555 สัดส่วนสินค้าประกันชีวิตก็จะอยู่ประมาณ 50% ส่วนรถยนต์กับนันมอเตอร์ก็อยู่อย่างละ 25%” น.ส.จริยา กล่าว 
น.ส.จริยา กล่าวว่า ก่อนทำตลาดบริษัทจะมีการสำรวจความต้องการของลูกค้า พบว่า ลูกค้าต้องการสินค้าที่คุ้มค่า เบี้ยไม่แพง หักภาษีได้ และมีเงินคืน จึงเป็นโจทย์หลักที่ต้องนำมาเปลี่ยนเป็นสินค้าเพื่อให้ตรงกับความต้องการของลูกค้าให้ได้
ทั้งนี้ กลยุทธ์ที่สำคัญจะมุ่งจับกลุ่มฐานลูกค้ารายย่อยที่มาเดินซื้อสินค้าในห้างเทสโก้ โลตัส 116 สาขา รวมถึงฐานลูกค้าบัตรเครดิตเทสโก้ที่มีอยู่ประมาณ 45 แสนบัตร และฐานสมาชิกบัตรคลับ การ์ด เทสโก้ ที่เป็นบัตรสะสมคะแนนอีก 45 ล้านบัตร เป็นหลัก
ดังนั้น แบบประกันที่บริษัทเลือกจากพันธมิตรเพื่อมาเสนอขายให้กับลูกค้า จึงยึดรูปแบบเดียวกับการคัดเลือกสินค้าในห้างเทสโก้ เมื่อลูกค้ายอมจ่ายค่าเบี้ยก็ต้องได้รับประโยชน์กลับไปมากกว่าที่อื่น เช่น แบบประกันรถยนต์ชั้น 1 ของบริษัทเมื่อเทียบกับคู่แข่งที่มีเงื่อนไขความคุ้มครองเท่ากันแล้ว จะมีค่าเบี้ยถูกกว่าที่อื่น 1015% 
ปัจจุบัน มีบริษัทประกันที่เป็นพันธมิตรด้านประกันภัยรถยนต์ 7 แห่ง และประกันนันมอเตอร์ 3 แห่ง